Kultúrne a turistické centrum, Radničné námestie 24, Bardejov, 

Propozície okresnej súťaže „USILOVNÉ VČIELKY“
Včely žijú na našej planéte už niekoľko miliónov rokov a pre život človeka sú nesmierne dôležité. Bez ich existencie by sa za krátky čas narušil celý ekosystém a ľudia by nemali dostatok potravy na prežitie. Je veľmi smutné, že ich počet na našej planéte z roka na rok neustále klesá a ľudia ich existenciu ohrozujú svojimi necitlivými zásahmi do prírody. Význam včiel a potrebu ich ochrany je potrebné propagovať nielen medzi dospelými, ale aj medzi deťmi. Práve preto Kultúrno-turistické centrum v Bardejove pripravilo pre deti, žiakov, ale aj pre dospelých okresnú súťaž s názvom „Usilovné včielky“. Do súťaže sa môžu zapojiť všetci, ktorí túto myšlienku chcú podporiť, radi tvoria a chcú nakresliť, alebo vyrobiť z akéhokoľvek materiálu svoj vlastný včelí úľ aj so včielkami. 
Téma: Včely - Ich význam, život, ochrana  

Kategórie:    MŠ                                   
      I. stupeň ZŠ            
  
Formát prác:  Plošné práce, výkresy vo veľkosti A3 
                              Priestorové práce: rôzne veľkosti 

  Techniky plošných a priestorových prác: Všetky tradičné aj netradičné výtvarné techniky

Materiál na tvorbu prác: Papier, lepenka, drevo, hlina, textil, prútie, vosk, a všetky ďalšie dostupné materiály

Termín a miesto doručenia prác: Práce je potrebné doručiť do 8.6.2026 do Poľsko-slovenského domu, na Radničnom námestí 24, Bardejov 

Označenie prác: Všetky práce - priestorové aj plošné je potrebné čitateľne označiť, /paličkovým písmom/- meno, priezvisko, škola, trieda, kontaktné telefónne číslo 

Priestorové práce, ktoré majú byť zavesené musia mať pevnú šnúrku, alebo pevný háčik

Hodnotenie prác: Práce bude hodnotiť odborná porota, ktorú ustanoví organizátor súťaže

Zoznam výhercov súťaže zverejníme na Fb: Kultúrne a turistické centrum Bardejov

Doručené práce budú vystavené na výstave v rámci podujatia Medový festival bardejovského medu, na ktorom si výhercovia súťaže preberú ocenenie. Výhercovia budú na preberanie ceny pozvaní telefonicky.


















